ЈАВНО КОМУНАЛНО ПРЕДУЗЕЋЕ „3.ОКТОБАР“ БОР

расписује

ЈАВНИ ОГЛАС

за издавање 8 ЗАТВОРЕНИХ ДРВЕНИХ ТЕЗГИ- КУЋИЦА НА НОВОМ ГРОБЉУ У БОРУ

1. На Новом гробљу у Бору издају се 8 затворених дрвених тезги – кућица на неодређено време, почев од 01.12.2022. године.

2. На лицитацији могу учествовати правна лица и предузетници који имају регистровану делатност (продаја свећа, цвећа и сл.), као и сва физичка лица која би обављала наведене делатности.

3. Рок за пријављивање је до 22.12.2021. до 15 часова.

4. Јавна лицитација за издавање затворене дрвене тезге-кућице одржаће се дана 23.12.2021. године, са почетком у 12:00 часова, у просторијама ЈКП “3. октобар” Бор, ул. 7. јули број 60.

5. Почетни износ лицитације на месечном нивоу је 1.500,00 динара без ПДВ-а у складу са Одлуком о накнадама за коришћење јавних површина (“Сл.лист града Бора”, број 61/20).

6. Најповољнији понуђач, дужан је да уплати износ излицитиране месечне закупнине у року од три дана након спроведене лицитације као услов за закључење уговора.

7. Поступак изнајмљивања затворених дрвених тезги спроводи Комисија и пре почетка лицитације упознаје учеснике са свим правилима и даје потребна разјашњења.

8. Јавно надметање одржаће се ако су присутна најмање два учесника која су поднела уредне пријаве или уколико је пријаву поднело само једно лице, јавно надметање ће се одржати под условом да то лице прихвати почетни износ лицитације.

9. Право на изнајмљивање затворене дрвене тезге стиче учесник јавог надметања који је понудио највиши износ.

10. Уколико лице које је стекло право на изнајмљивање затворене дрвене тезге-кућице одустане од изнајмљивања, затворена древена тезга-кућица се додељује следећем учеснику јавног надметања који је понудио највиши износ.

11. Лице које је у поступку лицитације остварило право на изнајмљивање затворене дрвене тезге, у обавези је да у року од 3 дана закључи уговор са ЈКП “3. октобар” Бор.

12. Понуђач може учествовати у поступцима лицитације на начин да када као најповољнији понуђач оствари право на изнајмљивање једне тезге, има право да учествује у лицитацији за сваку наредну затворену дрвену тезгу-кућицу.

13. Писане пријаве за учешће на јавном надметању доставити најкасније до 22.12.2021. године до 15 часова, без обзира на начин достављања у затвореној коверти Јавном комуналном предузећу “3. октобар” Бор, са назнаком “За комисију за давање у закуп дрвених тезги – кућица на неодређено време - За оглас-”, на адресу 7. јули број 60, Бор.